Broj: 10-230-8/3-2017. Zagreb, 11. travnja 2017.

JAVNO PODUZEĆE

"NARODNE NOVINE"

Savski gaj, XIII. put br. 6

10020 Z A G R E B

fax: 6652-871

oglasi@nn.hr

Predmet : Objavljivanje natječaja

 Molimo da u "Narodnim novinama" objavite tekst natječaja koji Vam dostavljamo u prilogu.

 Račun izvolite dostaviti na Hrvatsku akademiju znanosti i umjetnosti, Zagreb, Trg Nikole Šubića Zrinskog 11.

 S poštovanjem,

 T A J N I K

 Marina Štancl, dipl. iur.

Obavijest:

- Financijsko-ekonomski odjel

- gđa Gorka Radočaj, prof. zbog prijevoda na engleski jezik

 radi objave na EURAXESS portalu

- gđa D. Torbica, za web stranicu Akademije

 i objavu na EURAXESS portalu

Prilog:

- kao u tekstu

DB/db

Hrvatska akademija znanosti i umjetnosti, Zagreb, Trg Nikole Šubića Zrinskog 11, na temelju Ugvora o dodjeli sredstava Hrvatske zaklade za znanost po natječaju *Istraživački projekti* raspisuje

# N A T J E Č A J

za izbor jednog suradnika **u suradničko zvanje i na radno mjesto poslijedoktoranda** za **znanstveno** **polje povijesti u području humanističkih znanosti** u Odsjeku za filozofiju znanosti Zavoda za povijest i filozofiju znanosti Hrvatske akademije znanosti i umjetnosti u Zagrebu, u radnom odnosu na određeno vrijeme do 19. ožujka 2021., s punim radnim vremenom, radi obavljanja poslova za potrebe provedbe projekta ograničenog trajanja *Hrvatska znanstvena i filozofska baština: transferi i aproprijacije znanja od srednjeg vijeka do dvadesetog stoljeća u europskom kontekstu*, voditelja prof. dr. sc. Željka Dugca, 1 izvršitelj,uz uvjet probnog rada od 6 mjeseci.

Uz uvjete za izbor propisane Zakonom o znanstvenoj djelatnosti i visokom obrazovanju (NN 123/03.,105/04., 174/04., 46/07., 45/09., 63/11., 94/13., 139/13., 101/14 i 60/15) i podzakonskim aktima, kandidati trebaju udovoljavati sljedećim **posebnim uvjetima**:

- završen sveučilišni diplomski studij povijesti;

 - akademski stupanj doktora znanosti: polje povijest, područje humanističkih

 znanosti;

- znanje jednog svjetskog jezika (prednost engleski);

- visoka informatička pismenost;

- sudjelovanje u znanstveno-istraživačkom radu;

- objavljeni znanstveni radovi (prednost na engleskom jeziku) i sudjelovanje na

 znanstvenim i stručnim radionicama (prednost međunarodnim;

- probni rad 6 mjeseci.

**Prijavi treba priložiti**:

1. presliku diplome o završenom sveučilišnom diplomskom studiju;
2. presliku diplome o akademskom stupnju doktora znanosti;
3. dokaz o znanju stranog jezika i visokoj informatičkoj pismenosti;
4. dokaz o sudjelovanju u znanstveno-istraživačkom radu;
5. popis objavljenih radova i potvrda o sudjelovanju na znanstvenim i stručnim radionicama;
6. životopis s preslikom domovnice ili dokaz o državljanstvu neke druge države;
7. uvjerenje o nekažnjavanju (ne starije od 6 mjeseci).

Strani državljani moraju priložiti dokaz o znanju hrvatskoga jezika (razina C 2) prema Zajedničkom europskom referentnom okviru za jezike te rješenje o priznavanju inozemne visokoškolske kvalifikacije izdano od Agencije za znanost i visoko obrazovanje.

Prijava se podnosi u roku od 30 (trideset) dana od dana objavljivanja natječaja. Prijave se dostavljaju na gornju adresu, s naznakom: Personalnoj službi - za natječaj.

Nepotpune i nepravodobne prijave neće se razmatrati.

Prijave mogu podnositi osobe oba spola.

 Hrvatska akademija

 znanosti i umjetnosti

 Zagreb